ბოგორი

ბოგორი () — ქალაქი ინდონეზიაში, კუნძულ იავაზე, დასავლეთ იავის პროვინციაში. მდებარეობს ბოგორის სარეგენტოს ცენტრში, ქვეყნის დედაქალაქ ჯაკარტიდან 60 კმ–ით სამხრეთით. თავის მხრივ, ბოგორს მუნიციპალიტეტის სტატუსი აქვს. ქალაქი მნიშვნელოვანი ეკონომიკური, სამეცნიერო, კულტურული და ტურისტული ცენტრია, ისევე როგორც სამთო კურორტი.

შუა საუკუნეებში ბოგორი სუნდას სამეფოს () დედაქალაქი იყო და პაკუან–პაჯაჯარანი ერქვა. ჰოლანდიური კოლონიალიზმის დროს, მას ბუიტენცორგი ეწოდა და ჰოლანდიის ოსტინდოეთის გენერალ–გუბერნატორის საზაფხულო რეზიდენციად იქცა. XIX საუკუნის ადრეულ წლებში, როდესაც ბრიტანული კონტროლის ხანა დასრულდა, ბოგორი ჰოლანდიის ოსტინდოეთის ადმინისტრაციული ცენტრი გახდა.

ბოგორის ცენტრალურ ნაწილში, დაახლოებით 20 კმ² ტერიტორიაზე ასობით ათასი ადამიანი ცხოვრობს და ის მსოფლიოს ერთ–ერთი ყველაზე მჭიდროდ დასახლებული ადგილია. ქალაქში მდებარეობს საპრეზიდენტო სასახლე და ბოტანიკური ბაღი, რომელიც მსოფლიოში ერთ–ერთი უძველესი და უდიდესია. ხშირი წვიმების გამო, ბოგორს ზედმეტსახელად „წვიმიან ქალაქს“ უწოდებენ. წვიმს თითქმის ყოველთვის, მშრალ სეზონშიც კი.

დემოგრაფია
  წელი
  1956
  1961
  1971
  1981
  1988
  1999
  2010  მოსახლეობა124 000 154 000 197 000 246 000 285 000 585 000 949 000 


+ რელიგიური სტატისტიკა 2009 რელიგია მიმდევარი მოსახლეობის წილი (%) რელიგიურ ნაგებობათა რაოდენობა ისლამი 838,533 92.64 715 პროტესტანტიზმი 30,807 3.40 27 კათოლიციზმი 21,957 2.43 8 ბუდიზმი 9,246 1.02 13 ინდუიზმი 1,352 0.15 9 კონფუციანიზმი 502 0.06 13 სხვა 2,736 0.30

ეკონომიკა
 ეკონომიკის დარგი წილიGRP–ში (%) ვაჭრობა, სასტუმრო და რესტორნების ბიზნესი 30.14 მრეწველობა 28.2 ფინანსური სექტორი 13.77 ტრანსპორტი და კომუნიკაციები 9.7 საბაჟო მომსახურება 7.54 მშენებლობა 7.48 ენერგეტიკა და წყალმომარაგება 3.16 სოფლის მეორნეობა, მეთევზეობა 0.36

იხილეთ აგრეთვე
 ინდონეზიის ქალაქების სია

რესურსები ინტერნეტში
ოფიციალური საიტი  

სქოლიო

კატეგორია:ინდონეზიის ქალაქები